Noverint presentes pariter et futuri, quod Guillelmus, dominus de Palicia, dedit et concessit abbati et conventui Cluniacensi pedagium omnium rerum ad usum ejusdem conventus pertinentium, ita quod per terram suam liberum habeant transitum in perpetuum possidendum. Hoc enim tam ipse Guillelmus, quam Rotgerius, frater ejus, tactis sacrosanctis evangeliis, tenere juraverunt, et ne a successoribus eorum dicto conventui super hoc aliqua possit inferri molestia, idem Guillelmus presentem paginam sigilli sui munimine roboravit. Actum anno Domini millesimo ducentesimo decimo tertio, per manum Ildini Pelaboes, decani de Escuroles, et venerabile Guillelmo, abbate Cluniacensi, et R. Claromontensi episcopo, et Philippo rege Francorum regnante.